
Uznesenie Okresný súd Prievidza v právnej veci žalobcu A. B., nar. XX.XX.XXXX, bytom C. XXX, D. – C., zast. JUDr. Jozef Námešný, advokát so sídlom Nábr. Sv. Cyrila 47, Prievidza, proti žalovanej E. F. G., nar. XX.XX.XXXX, bytom C. XXX, D. – C., zast. Mgr. Jana Lenková, advokátka so sídlom Krížna 38, Bratislava, v konaní o nahradenie prejavu vôle, takto rozhodol: I. Konanie z a s t a v u j e . II. Žalovanej
priznáva
nárok na náhradu trov konania voči žalobcovi v rozsahu 100 %. odôvodnenie:
1. Žalobca sa žalobou doručenou súdu dňa 22.03.2023 domáhal od žalovanej nahradenia prejavu vôle. 2. Dňa 21.11.2025 bolo súdu doručené podanie žalobcu, ktorým podľa ust. 144 CSP svoj návrh berie v celom rozsahu späť. 3. Podľa § 144 zákona č. 160/2015 Z.z., Civilný sporový poriadok (ďalej len „CSP“), žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Vzhľadom na to, že v prejednávanej veci vzal žalobca žalobu v celom rozsahu späť, súd konanie zastavil podľa citovaných zákonných ustanovení. Súhlas žalovanej bol potrebný, nakoľko k späťvzatiu žaloby došlo až po prvom pojednávaní v predmetnej veci. Z tohto dôvodu súd upovedomením o zrušení nariadeného termínu pojednávania zaslal aj späťvzatie žaloby s vyjadrením druhej strane zo dňa 21.11.2025, ktorým vyzval žalovanú, aby oznámila, či so späťvzatím žaloby a zastavením konania súhlasí. Výzva bola žalovanej prostredníctvom právneho zástupcu doručená dňa 24.11.2025. Žalovaná na výzvu nereagovala. 7. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 8. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí.
9. V prípade zastavenia sporového konania v dôsledku späťvzatia žaloby, je povinnosťou súdu pri rozhodovaní o trovách konania skúmať procesnú zodpovednosť pri zastavení konania na oboch procesných stranách, teda aj na strane žalobcu, aj na strane žalovaného. Žalobca vzal žalobu v celom rozsahu späť bez udania dôvodu alebo bez toho, aby išlo o reakciu na správanie žalovanej, a teda nemožno pričítať procesné zavinenie žalovanej, zastavenie konania zavinil žalobca, ktorý by mala znášať aj trovy žalovanej. 10. Súd má za to, že žalobca svojím konaním zavinil, že konanie bolo zastavené a preto je povinný nahradiť trovy žalovanej. Súd mal preukázané, že v priebehu konania vznikli žalovanej trovy právneho zastúpenia, ktoré vyplývajú zo spisu. Sú to výdavky strany v zmysle § 251 CSP ako trovy konania, na ktorých náhradu má strana voči protistrane nárok. 11. Na základe vyššie uvedených skutočností, súd rozhodol tak, ako je uvedené vo výrokovej časti tohto rozhodnutia. 12. O vrátení krátenej časti súdneho poplatku zo žaloby súd rozhodne samostatným uznesením. Poučenie: Proti tomuto uzneseniu možno podať odvolanie do 15-tich dní odo dňa jeho doručenia prostredníctvom tunajšieho súdu na Krajský súd v Trenčíne, a to písomne v dvoch vyhotoveniach. V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a musí byť podpísané. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil.

